CELEX: 31986D0119
Language: el
Date: 1986-03-10 00:00:00
Title: 86/119/ΕΟΚ: Απόφαση της Επιτροπής της 10ης Μαρτίου 1986 για την τροποποίηση της απόφασης 80/862/ΕΟΚ που επιτρέπει στα κράτη μέλη να προβλέπουν παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου όσον αφορά το πολλαπλασιαστικό υλικό των γεωμήλων

Avis juridique important

|

31986D0119

86/119/ΕΟΚ: Απόφαση της Επιτροπής της 10ης Μαρτίου 1986 για την τροποποίηση της απόφασης 80/862/ΕΟΚ που επιτρέπει στα κράτη μέλη να προβλέπουν παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου όσον αφορά το πολλαπλασιαστικό υλικό των γεωμήλων  

Επίσημη Εφημερίδα αριθ. L 099 της 15/04/1986 σ. 0030 - 0030

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Μαρτίου 1986  για την τροποποίηση της απόφασης 80/862/ΕΟΚ που επιτρέπει στα κράτη μέλη να προβλέπουν παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου όσον αφορά το πολλαπλασιαστικό υλικό των γεωμήλων  (86/119/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 14 παράγραφος 3,  τις αιτήσεις που υπέβαλαν τα κράτη μέλη,  Εκτιμώντας:  ότι, βάσει των διατάξεων της οδηγίας 77/93/ΕΟΚ, το υλικό γεωμήλων που προορίζεται για φύτευση, εξαιρέσει των κονδύλων, δεν είναι καταρχήν δυνατόν να εισαχθεί σε κανένα κράτος μέλος και οι κόνδυλοι γεωμήλων που προορίζονται για φύτευση είναι καταρχήν δυνατόν να εισαχθούν στα κράτη μέλη μόνον εφόσον ανήκουν σε ποικιλίες που είναι επίσημα αποδεκτές ή σε βελτιωμένες επιλογές·  ότι, εντούτοις, το άρθρο 14 παράγραφος 3 της προαναφερόμενης οδηγίας επιτρέπει παρεκκλίσεις από τον κανόνα αυτό όταν δεν υπάρχει κίνδυνος διάδοσης επιβλαβών οργανισμών·  ότι, στα κράτη μέλη υπάρχει ανάγκη εισαγωγής υλικού γεωμήλων, συμπεριλαμβανόμενων και των κονδύλων, για τις εργασίες επιλογής κατά ποικιλία ή με στόχο τη διατήρηση του γενετικού υλικού ή την επιστημονική έρευνα·  ότι η Επιτροπή, βάσει των πληροφοριών που έχει στη διάθεσή της επί του παρόντος, διαπιστώνει ότι, υπ' αυτές τις συνθήκες, δεν υπάρχει κανένας κίνδυνος διάδοσης των επιβλαβών οργανισμών, εφόσον τηρούνται ορισμένες ειδικές τεχνικές προϋποθέσεις·  ότι, σύμφωνα με την απόφαση 80/862/ΕΟΚ (3), όπως τροποποιήθηκε από την απόφαση 81/587/ΕΟΚ (4), η Επιτροπή έχει ήδη επιτρέψει τέτοια παρέκκλιση στα κράτη μέλη για περίοδο που λήγει στις 31 Δεκεμβρίου 1985·  ότι, έκτοτε, δεν έχουν προκύψει στοιχεία τα οποία να δικαιολογούν τον περιορισμό της παρέκκλισης στην περίοδο που αναφέρεται ανωτέρω· ότι, επιπλέον, κανένα νέο στοιχείο δεν δικαιολογεί την αναθεώρησή της·  ότι, κατά συνέπεια, πρέπει να επιτραπεί στα κράτη μέλη να προβλέπουν παρεκκλίσεις όσον αφορά το υλικό επιλογής των γεωμήλων για μια περαιτέρω περίοδο, σύμφωνα με τις προαναφερόμενες ειδικές τεχνικές προϋποθέσεις·  ότι η άδεια θα παραταθεί εφόσον δεν προκύψουν νέα στοιχεία που να δικαιολογούν την αναθεώρησή της·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο άρθρο 2 πρώτη πρόταση της απόφασης 80/862/ΕΟΚ, το έτος « 1985» αντικαθίσταται από το έτος «1990».  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 10 Μαρτίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 26 της 31. 1. 1977, σ. 20.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 248 της 19. 9. 1980, σ. 25.  (4) ΕΕ αριθ. L 210 της 30. 7. 1981, σ. 53.